《送黄广文之连江兼怀小江吴司马二首 其二》
明代·林大春

钓龙台近卧龙居，杖屦相逢或问予。为道从无关奏记，遥知蚤已谢徵书。

天风古刻秋声外，月色空梁晓梦初。欲把青铜悬碧落，照人离鬓各萧疏。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。